****



Cesta 1. maja 83

1430 Hrastnik

Hrastnik, 17.1.2017

**Regionalna razvojna agencija Zasavje**

**Svet zasavske regije**

**Grajska ulica 2**

**1410 Zagorje ob Savi**

**ZADEVA: NADALJNJI RAZVOJ TURIZMA V ZASAVJU**

V ponedeljek, 16.1.2017, je bilo v Hrastniku, pod okriljem Partnerstva LAS Zasavje in vodilnega partnerja OOZ Hrastnik, izvedeno srečanje oz. delavnica na temo: »Turizem v Zasavju«.

Po kratkem pregledu že izvedenih aktivnosti in programov s področja turizma v prejšnjem finančnem obdobju 2007-2013 in konstruktivnem razgovoru vseh udeležencev, so bila podana nekatera skupna stališča in mnenja, ki jih podajamo v nadaljevanju. Ob tem bi radi poudarili, da so podana stališča plod naših lastnih razmišljanj in idej in ne odražajo stališča lokalnih skupnosti zasavskih občin v celoti.

1. Soglašamo oz. ne nasprotujemo ustanovitvi ločenih občinskih TIC-ov, ob želji, da bi vse tri vodilo skupno razmišljanje oz. delo v smeri medsebojnega povezovanja, podpiranja in izvajanja skupnih zasavskih projektov in nadaljnji gradnji obstoječe celostne podobe turizma v Zasavju (tudi ob nadaljnji nadgradnji dobrih praks v okviru obstoječe blagovne znamke »V 3 krasne«).
2. Kljub ustanovitvi občinskih TIC-ov, pa je potrebno razmisliti o učinkovitejšem delovanju (npr. regijskega Odbora za razvoj podeželja in turizem) oz. organiziranosti obstoječih regijskih institucij v smislu koordinacije aktivnosti in dejavnosti s področja turizma na ravni celotne regije.
3. Udeleženci (lista prisotnosti podana v prilogi) smo mnenja, da je potrebno v okviru obstoječe blagovne znamke »V 3 krasne« nadaljevati z vsemi tistimi aktivnostmi in projekti, ki širijo prepoznavnost našega Zasavja v Sloveniji in nam prinašajo, poleg turistične prepoznavnosti, tudi nova delovna mesta in zaslužek. V sled temu je potrebno najprej oblikovati nabor vseh tistih projektov, ki se še izvajajo in za katere je smiselno, da jih nadaljujemo tudi v prihodnje.

Vsem nam pa je skupno globalno stališče, da je turizem še neizčrpen vir navdiha, idej in možnosti za prijazen, čist in trajen razvoj našega Zasavja. Zato si želimo le, da bi pognali »v 3 krasne« vse prepreke ter medsebojna nesoglasja in skupno stopili v iste čevlje, s katerimi bi naredili velike korake pri nadaljnjem razvoju turizma v Zasavju.

S spoštovanjem,

 Predsednica Partnerstva LAS Zasavje:

 Slavi Gala l.r.

Priloga:

* Lista prisotnosti s srečanja, z dne 16.1.2017